jkorsvik/nowiki_second_scrape_merged huggingface dataset:
Poutine

Poutine (quebecfransk uttalelse [pʊʦɪn]) er en quebecisk hurtigmatrett som består av varme pommes frites og biter av halvsmeltet ostemasse, dynket i brun saus.
Retten oppsto sent på 1950-tallet på den quebeciske landsbygden og har spredt seg over hele Canada.


== Referanser ==
Beleiringen av St. John’s

Beleiringen av St. John's var et mislykket forsøk av franske styrker ledet av Daniel d'Auger de Subercase på å ta fortet i St. John's på Newfoundland vinteren 1705. Subercases menn var en blandet styrke av vernepliktige, militssoldater og indianere som brente ned mye av byen og beleiret fortet i fem uker mellom sent januar og tidlig mars 1705. Subercase hevet beleiringen da han gikk tom for forsyninger.
Beleiringen var en del av en større ekspedisjon hvor det ble forsøkt å gjenta det ødeleggende toktet ledet av Pierre Le Moyne d'Iberville i 1696. Mange omkringliggende engelske samfunn ble terrorisert av mennene til Subercase. Dette ledet til hevntokt fra engelskmennene. Fisket, viktigste næringsvei på begge sidene, led hardt under krigen som endte med at franskmennene måtte gi opp sitt krav på Newfoundland.


== Referanser ==
Prowse, Daniel Woodley (1895). A History of Newfoundland: From the English, Colonial, and Foreign Records. New York: Macmillan. OCLC 287728152. 


== Eksterne lenker ==
Military History of Newfoundland. Marianopolis College
Raidet på Haverhill

Raidet på Haverhill var et raid som fant sted den 29. august 1708 under dronning Annes krig. Franske algonkin- og abenaki-krigere kommandert av Jean-Baptiste Hertel de Rouville gikk mot Haverhill, som da var et lite grensesamfunn i provinsen Massachusetts Bay. I et overraskende angrep ble 16 mennesker drept og mellom 14 og 24 tatt til fange. Engelskmennene samlet raskt sammen en milits som fulgte etter, og i en mindre trefning senere på dagen ble ni franskmenn og indianere drept og noen av fangene deres rømte.
Opprinnelig var ikke Haverhill et mål for ekspedisjonen til franskmennene. De ventet en større indiansk kontingent og franskmennene planla å utføre en rekke raid på samfunnene langs Piscataqua River. Noen av indianerstammene ønsket ikke å delta i ekspedisjonen og franskmennene måtte redusere omfanget av operasjonen og velge enklere mål. Raidet kostet franskmennene mer enn tidligere grenseraid hadde gjort, som for eksempel det i 1704 på Deerfield i Massachusetts, siden provinsen nå hadde blitt advart mot angriperne.


== Kilder ==
Chase, George W (1861). The History of Haverhill, Massachusetts. Haverhill, MA: self-publisher. OCLC 4879490.
Lene og perlene

Lene og perlene er en norsk novellefilm for barn, regissert av Anne-Marie Nørholm. Manuset ble skrevet av Steffen Johanssen. Filmen var Norges  bidrag i en europeisk utveksling av novellefilmer for førskolebarn.


== Handling ==
Uheldige Lene ødelegger morens kostbare perlekjede. Uhell forfølger jenta hele tiden mens hun forsøker å få samlet alle perlene igjen uten at moren oppdager det. Lene finner imidlertid løsninger på det meste.


== I rollene ==
Beate Halvorsen - Lene
Anne Krigsvoll - Mor
Svein Tindberg - Far
Josef Fritzner Horgdal - Lillebror


== Referanser ==
Khios (andre betydninger)

Khios, eller Khíos, kan vise til:

Khíos, ei øy i Hellas
Et prefektur i Hellas, se Khíos (prefektur)
En by i Hellas, se Khíos (by)
Khíos lufthavn
Khíosmassakren, en hendelse i gresk historie
Hippokrates fra Khíos, en gresk matematiker
Western Association of Schools and Colleges

Western Association of Schools and Colleges (WASC) er et av seks organer i USA med ansvar for å akkreditere amerikanske offentlige og private universiteter, høyskoler og skoler. WASC har jurisdiksjon over delstatene California og Hawaii samt over territoriene Guam, Amerikansk Samoa og Nord-Marianene, og over amerikanske institusjoner som søker amerikansk akkreditering i Mikronesiaføderasjonen, Palau, Stillehavsregionen og Øst-Asia. WASC består av tre hovedkommisjoner: Accrediting Commission for Schools med ansvar for skoler på lavere nivå enn høyskole, Accrediting Commission for Community and Junior Colleges med ansvar for høyskoler på lavere nivå og Accrediting Commission for Senior Colleges and Universities med ansvar for høyskoler på høyere nivå og universiteter.


== Eksterne lenker ==
(en) Offisielt nettsted
Ortona

Ortona er en kystnær by og kommune i provinsen Chieti i regionen Abruzzo i Italia. Ortona har 23 000 innvånere (2008).Ortona var en av frentanernes viktigste byer. I Ortona utspilte seg harde strider mellom tyske og kanadiske styrker 20.-28. desember 1943 under andre verdenskrig. Kampene har gitt opphav til tilnavnet «Lille Stalingrad», som Winston Churchill kalte byen.


== Referanser ==


== Eksterne lenker ==
Offisielt nettsted 
(en) Ortona – kategori av bilder, video eller lyd på Commons 
(en) Ortona – galleri av bilder, video eller lyd på Commons
Slaget ved Leuze

Slaget ved Leuze fant sted den 18. september 1691 og var et kjent fransk kavaleriangrep i niårskrigen, mot en større allierte styrke. 
Marskalk Luxembourg fikk melding om at Vilhelm III av Oranien hadde reist til England i den tro om at felttoget for 1691 var over. Waldeck, som nå hadde kommandoen, var i ferd med å gjøre klar for vinterkvarter. 
Marskalk Luxembourg var nær Tournai fikk Marsilly til å rekognosere.Hovedarméen til de allierte var på vei bort, mens en baktropp av kavalerister var tilbake ved Leuze. Luxembourg handlet raskt. Han sendte en avdeling til å følge etter hovedarméen, og med skvadronene til Villars og Marsilly gikk han til angrep uten advarsel. Det franske kavaleriet gikk til angrep og benyttet bare sverdene sine. 
Det allierte kavaleriet var større, men kunne ikke mønstre fordi de hadde begrenset plass til å manøvrere i. Det allierte infanteriet, inkludert regimentet til Mackay tok også del i slaget, men fikk ikke utrettet stort. 
Slaget varte bare i to timer, men var en total seier for franskmennene. De flyktende soldatene som var tilbake av det allierte kavaleriet ble reddet av soldater sendt tilbake av Waldeck. Luxembourg hadde deltatt midt i slaget selv og måtte forsvare seg mot direkte angepnmot seg selv. 


== Litteratur ==
Gaston Bodart: Militär-historisches Kriegs-Lexikon, (1618–1905). Wien 1908, S. 115.
Militär-Konversationslexikon. Bd 4. Leipzig 1834, S. 645 ff. Digitalisat
Hoffdrakt

Hoffdrakt er en enhetlig bekledning som bæres av personer ved et hoff.


== Sverige ==

Fra 1778 ble Gustav IIIs nasjonaldrakt i svart og rødt båret til hverdags ved hoffet. Gallaantrekket var en hvit og blå drakt. Fra ca. 1800 ble begrepet «hoffdrakt» først og fremst benyttet om en drakt for kvinner. Denne kvinnedrakten hadde i likhet med nasjonaldrakten stripete puffermer, og ble anvendt ved hoffet til og med 1950. Den siste gangen den var i offisielt bruk var ved Riksdagens høytidelige åpning i 1974. Siden 1988 bæres hoffdrakt i mørkeblå fløyel av hoffdamer ved det svenske hoffet.


== Referanser ==


== Eksterne lenker ==
«Hovdräkt». Nationalencyklopedin. Besøkt 17. juni 2011. «Kungligt klädd med nationell karaktär». Nationalencyklopedin. Besøkt 17. juni 2011.
Slaget ved Almenar

Slaget ved Almenar fant sted den 27. juli 1710 under den spanske arvefølgekrigen, mellom soldatene til Filip V og erkehertug Karl av Østerrike. Arméen til Filip V ble slått og tvunget til å trekke seg ut av Catalonia og samle seg sammen på nytt på andre siden av Ebro.


== Opptakten ==
Våren 1710 hadde den spanske arméen gått inn i Catalonia fra Aragón og krysset elven  Segre den 15. mars. Den 3. mai slo Filip V, den bourbonske kandidaten til tronen, seg sammen med arméen.
Den motstående arméen, som besto av østerrikske, britiske og nederlandske soldater, fikk med seg erkehertug Karl av Østerrike, den habsburgske kandidaten, i juni.
I juli fikk general Guido Starhemberg forsterkinger og valgte å gå til angrep. Han krysset elven Noguera og satte opp stillinger på høydene i Almenar.
Stanhope krysset så Segre ved Balaguer (nord for Lerida) og marsjerte mot broen ved Alfarras, og krysset denne den 27. juli.


== Slaget ==
Villadarias åpnet slaget med et kavaleriangrep som først var en suksess, men initiativet var bortkastet da de forfulgte de flyktende fiender. Det britiske infanteriet gikk så til angrep på venstreflanken, som flyktet, og tok den andre linjen i tillegg. Østerrikerne gikk så til angrep og ødela høyreflanken, hvor Filip V risikerte livet sitt og nesten ble tatt til fange av de allierte.


== Ettervirkning ==
De spanske soldatene måtte forlate Catalonia og trekke seg tilbake til Aragón, hvor slaget ved Saragossa fant sted den 20. august.
Villadarias ble fjernet som kommandant og erstattet av markien de Bay.


== Kilder ==
Lynn, John A. The Wars of Louis XIV, 1667–1714. Longman, (1999). ISBN 0-582-05629-2
Beleiringen av Gaeta i 1734

Beleiringen av Gaeta var en beleiring under den polske tronfølgekrigen som ble utkjempet ved Gaeta i Italia. Habsburgerne ved Gaeta holdt ut en fire måneder lang beleiring fra Bourbon-arméene under hertugen av Parma (den fremtidige Karl III av Spania). 
Habsburgerne ble slått den 6. august 1734 da spanske og franske styrker stormet byen. 27 år tidligere hadde østerrikske soldater under grev Wirich Philipp von Daun beleiret Gaeta under den spanske arvefølgekrigen.
Den jakobittiske tronpretendenten Charles Edward Stuart var til stede en stund som observartør. Det var første gang han opplevde krig. 


== Kilder ==
Historien til Kongedømmet Napoli, 1734-1825
Olav Engebretsen

Olav Engebretsen, også Olaf Engebretsen (født 25. desember 1905, død 30. mars 1988) var en norsk filmklipper og regissør.
Engebretsen var først og fremst aktiv som filmklipper mellom 1941 og 1962.  Blant filmene han medvirket til å gi det endelige filmatiske uttrykket, var Den forsvundne pølsemaker (1941), Jeg drepte …!, (1942) og Line (1961).Han ble tildelt Filmkritikerprisen i 1961 for klippingen av Line.I 1954 regisserte han filmene Troll i ord og I moralens navn.Engebretsen ligger begravet på Vår Frelsers gravlund i Oslo.


== Filmografi ==


=== Klipp (utvalg) ===
1941 – Den forsvundne pølsemaker
1942 – Jeg drepte …!
1942 – Det æ'kke te å tru
1943 – Vigdis
1943 – Sangen til livet
1944 – Kommer du, Elsa?
1946 – Om kjærligheten synger de
1947 – Sankt Hans fest
1948 – Trollfossen
1949 – I takt med tiden
1951 – Vi gifter oss
1951 – Skadeskutt
1952 – Haakon VII – Norges konge i krig og fred
1952 – Andrine og Kjell
1952 – Olympiafilmen : De VI olympiske vinterleker : Oslo 1952
1952 – Jorden rundt på to timer
1952 – Det kunne vært deg
1952 – Trine!
1961 – Line


=== Regi ===

1954 – Troll i ord

1954 – I moralens navn


== Referanser ==


== Eksterne lenker ==
(en) Olav Engebretsen på Internet Movie Database 
(fr) Olav Engebretsen på Allociné 
(en) Olav Engebretsen hos The Movie Database
Hjørdis Bjarke

Hjørdis Bjarke (født 18. mai 1909 i Kristiania, nåværende Oslo, død 11. september 2001 i Bergen) var en norsk skuespiller.Bjarke scenedebuterte i Oslo i 1931. Hun var ved Den Nationale Scene i Bergen som karakterskuespiller 1934-1982. Bjarke spilte i flere av Henrik Ibsens skuespill, blant annet som Solveig og Aase i Peer Gynt, Agnes i Brand og Thea Elvsted i Hedda Gabler. Hun spilte også i hørespill mellom 1954 og 1984. Ved siden av teater medvirket Bjarke i to filmer: En glad gutt (1932) og Syndere i sommersol (1934).Hun var fra 1932 til hans død i 1969 gift med Andreas Bjarke. De hadde to barn sammen.


== Filmografi ==

1932 – En glad gutt – En bondepike

1934 – Syndere i sommersol – Sigrid


== Referanser ==


== Eksterne lenker ==
(en) Hjørdis Bjarke på Internet Movie Database 
(en) Hjørdis Bjarke hos The Movie Database
Leif Omdal

Leif Arenfeldt Omdal (født 31. mai 1894 i Oddernes, død 13. juni 1973) var en norsk skuespiller.Omdal var på 1920-, 1930- og 1940-tallet ansatt ved Det Nye Teater. Han var også ansatt ved Nationaltheatret. Ved siden av teater virket Omdal også som filmskuespiller. Han filmdebuterte i 1934 i Einar Sisseners Syndere i sommersol der han spilte rollen som Peter Møllendorff. I 1941 medvirket Omdal i Leif Sindings Kjærlighet og vennskap i rollen som kelner. Sin tredje og siste filmrolle gjorde han i 1953 i Bjørn Breigutus Brudebuketten der han spilte kunsthandler.


== Filmografi ==
1934 – Syndere i sommersol
1941 – Kjærlighet og vennskap
1953 – Brudebuketten


== Referanser ==


== Eksterne lenker ==
Leif Omdal i Scenewebarkivet
(en) Leif Omdal på Internet Movie Database 
(no) Leif Omdal hos Sceneweb 
(en) Leif Omdal hos The Movie Database
Gunnar Nilsen-Vig

Gunnar Nilsen-Vig (født 20. september 1886, død 8. juli 1959) var en norsk filmfotograf, manusforfatter og regissør.Nilsen-Vig kom via selskapet Kommunenens Filmcentral A/S i kontakt med regissøren Rasmus Breistein. Han ble Breisteins faste fotograf og fotograferte de fleste av Breisteins filmer fra Fante-Anne (1920) til Trysil-Knut (1942). Han tok seg også av fotograferingen for andre regissører, blant annet i den norsk-tyske filmen Frøken Statsadvokat (1929, regi Adolf Trotz). I 1923 regisserte Nilsen-Vig sin eneste film, Strandhugg paa Kavringen, sammen med O. Trygve Dalseg.


== Filmografi ==


=== Foto ===
1920 – Fante-Anne
1921 – Jomfru Trofast
1921 – Felix
1923 – Strandhugg paa Kavringen
1926 – Brudeferden i Hardanger
1927 – Madame besøker Oslo
1929 – Frøken Statsadvokat
1930 – Kristine Valdresdatter
1931 – Den store barnedåpen
1932 – En glad gutt
1932 – Skjærgårdsflirt
1934 – Syndere i sommersol
1934 – Liv
1935 – Du har lovet mig en kone!
1938 – Ungen
1942 – Trysil-Knut


=== Medregissør ===
1923 – Strandhugg paa Kavringen


=== Manus ===
1921 – Felix
1923 – Strandhugg paa Kavringen


== Referanser ==


== Eksterne lenker ==
(en) Gunnar Nilsen-Vig på Internet Movie Database 
(sv) Gunnar Nilsen-Vig i Svensk Filmdatabas 
(da) Gunnar Nilsen-Vig på Filmdatabasen 
(en) Gunnar Nilsen-Vig hos The Movie Database
Liste over ordførere i Kvam i Nord-Trøndelag

Liste over ordførere i Kvam. Kvam (Kvam og Følling sogn) ble utskilt som egen kommune fra Stod i 1909 og inngikk i Steinkjer i 1964.


== Fotnoter ==


== Referanser ==
Aagot Nissen

Aagot Nissen (født Aagot Kavli 2. mai 1882 i Bergen, død 16. desember 1978 i Oslo) var en norsk skuespiller.


== Familie ==
Aagot Nissen var datter av skuespiller Christopher Kavli og Agnes Texnes, og søster av kunstmaleren Arne Kavli. Hun ble 8. juni 1907 gift med pianisten Karl Nissen (1879-1920).


== Liv og virke ==
Aagot Nissen var knyttet til Nationaltheatret fra dets åpningsforestilling i 1899. Hun fikk sin debut 10. desember 1899 i stykket Vore Koner.
Hun var engasjert ved Nationalteatret 1899-1960 og spilte der i 206 forestillinger. Blant Nissens roller merker man Solveig i Henrik Ibsens Peer Gynt, Klara i Franz Adam Beyerleins Tappenstreg, frøken Sperling i Nils Kjærs Det lykkelige valg og Malla i Bjørnstjerne Bjørnsons Geografi og kjærlighet. 
Nissen gjorde sin eneste filmrolle, i 1925, i  Amund Rydlands og Leif Sindings Himmeluret.Hun ble i 1949 belønnet med Kongens fortjenstmedalje i gull.


== Teaterroller i utvalg ==
Solveig i Peer Gynt av Henrik Ibsen
Klara i Tappenstreg av Franz Adam Beyerlein
frøken Sperling i Det lykkelige valg av Nils Kjær
Malla i Geografi og Kærlighed av Bjørnstjerne Bjørnson.


== Filmografi ==
1925 – Himmeluret


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 124. ISBN 8200056228. 


== Eksterne lenker ==
(en) Aagot Nissen – kategori av bilder, video eller lyd på Commons 
(en) Aagot Nissen på Internet Movie Database 
(no) Aagot Nissen hos Nationaltheatret 
(no) Aagot Nissen hos Nationaltheatret 
(no) Aagot Nissen hos Sceneweb
Anne-Marie Nørholm

Anne-Marie Nørholm (født 14. mars 1952 i Oslo) er en norsk filmregissør, script og filmklipper. 
Nørholm har arbeidet med norske filmproduksjoner siden 1970-tallet og regisserte sin første egne langfilm i 1998. Det var filmen om Ole Aleksander Filibom-bom-bom av Anne Cath. Vestly. Nørholm har også hatt suksess med å regissere barne- og ungdomsserier for NRK. Under utdelingen av Amanda-prisen for 2002 vant hun prisen for beste barne- og ungdomsfilm med TV-serien Tiden før Tim, sendt på NRK. Nørholms TV-serie Johnny og Johanna, også på NRK, ble nominert i denne klassen i 2004. 


== Filmografi ==


=== Spillefilmer ===
1976: Angst (produksjonsleder)
1978: Det andre skiftet (script)
1981: Liten Ida (script)
1982: Krypskyttere (script)
1984: Lars i porten (klipper)
1998: Ole Aleksander Filibom-bom-bom (regissør)


=== TV-film ===
1995: Lene og perlene (regissør)


=== TV-serier ===
2002: Tiden før Tim (regissør)
2004: Johnny og Johanna (regissør)


== Kilder ==
Anne-Marie Nørholm i BFI
Anne-Marie Nørholm på filmweb.no
Anne-Marie Nørholm i IMDb.com


== Eksterne lenker ==
(en) Anne-Marie Nørholm på Internet Movie Database 
(da) Anne-Marie Nørholm på Filmdatabasen 
(en) Anne-Marie Nørholm hos The Movie Database
Haoliners Animation League

Haoliners Animasjon (絵梦) er et kinesisk animasjonsstudio som ble etablert i 2013. Selskapet består av et team på fire, Li Haoling (som grunnla Haoliners i 2014), Wang Xin, Chen Ye og Dong Yi. Alle har betydelige med erfaring når det gjelder animasjon (anime) og har jobbet innenfor dette fagfeltet i mange år. Forgjengeren til selskapet var engasjert i en rekke animasjonsprogrammer som ble sendt på TV og opprettholdt gode samarbeidsrelasjoner med konvensjonelle medier. Akkompagnert med utviklingen av internett og fremveksten av mobile kunder de siste årene, har selskapet gradvis blitt en organisasjon med fokus på å etablere og produsere animasjon på nett istedenfor. Selskapet samarbeider med Tencent Comic, www.U17.com, cartoon.tudou. com, BILIBILI, Enlight Media og andre medier på sine plattformer. Selskapet har produsert nesten halvparten av innenlandsk 2D-animasjonserier siden 2013, og har blitt godt mottatt av publikum i både online rating-systemer og gjorde det svært bra blant institusjonelle investorer. Haoliners Animasjon League, er navnet som blir brukt i selskapets kampanjer og reklamer, og betyr å forene mennesker med drømmen om å produsere animasjon gjennom nye internettbaserte plattformer, og dermed utvide den kinesiske produksjonen i fremtiden.


== Liste med serier produsert av Haoliners Animation League ==


== Eksterne lenker ==
http://www.haoliners.net/en/index.html
Xavier Dolan

Xavier Dolan (født 20. mars 1989 i Montréal i Québec) eller Xavier Dolan-Tadros, er en kanadisk skuespiller, filmregissør, manusforfatter og filmprodusent.


== Biografi ==
Xavier Dolan er sønnen til Geneviève Dolan og Manuel Tadros. Faren ble født i Egypt og er en kanadisk sanger og skuespiller. Xavier Dolan debuterte som barneskuespiller i filmer som J'en suis!, Le Marchand de sable og La Forteresse suspendue, samt i TV-serier som Omertà, la loi du silence.


== Karrière ==
Dolan fikk gjennombruddet sitt med regidebuten J'ai tué ma mère. Den vant tre priser under filmfestivalen i Cannes i 2009. Filmen ble en suksess og ble distribuert i mer enn 20 land.
Dolans andre film, Hjertebank (Les Amours Imaginaires), finansierte han selv. Den hadde première under filmfestivalen i Cannes i mai 2010 hvor den fikk stående applaus. I juni 2010 vant filmen en pris under filmfestivalen i Sydney.
Dolans tredje film, Laurence Anyways (2012), skildrer forholdet mellom en transkvinne og en ciskvinne i kjølvannet av den førstnevntes kjønnsbytte. Dolan skrev både manuset og regisserte filmen selv.Tom à la ferme, som hadde première i 2013, ble nominert til Gulløven under filmfestivalen i Venezia. Under denne festivalen vant den også FIPRESCI-prisen.
I 2014 hadde Dolans femte film, Mamma, première under filmfestivalen i Cannes hvor den vant juryprisen. Mamma ble utnevnt til Canadas bidrag til Oscar for beste fremmedspråklige film i 2015. Den ble ikke nominert. Dolans neste film, Juste la fin du monde (2016), ble valgt ut som Canadas bidrag til den 89. Oscar-utdelingen.
I 2015 regisserte han musikkvideoen til Adeles «Hello».
Dolan ble i 2018 utnevnt til ridder av Québecs nasjonalorden. I 2019 ble han utnevnt til medlem av Order of Canada.


== Privatliv ==
Dolan er homofil og har sagt at regidebuten J'ai tué ma mère er delvis selvbiografisk. Han har sagt at dramafilmen Titanic var en av inspirasjonene for å begynne med film.


== Filmografi (utvalg) ==
2009 – J'ai tué ma mère (regissør, manusforfatter, skuespiller, produsent)
2010 – Hjertebank (regissør, manusforfatter, skuespiller, produsent)
2010 – Good Neighbours (skuespiller)
2012 – Laurence Anyways (regissør, manusforfatter)
2013 – Tom à la ferme (regissør, manusforfatter, produsent, skuespiller)
2014 – Mamma (regissør, manusforfatter, produsent)
2016 – Det er bare verdens undergang (regissør, manusforfatter, produsent)
2018 – The Death and Life of John F. Donovan (regissør, manusforfatter, produsent)
2019 – Matthias & Maxime (regissør, manusforfatter, produsent)


== Referanser ==


== Eksterne lenker ==
(en) Xavier Dolan på Internet Movie Database 
(sv) Xavier Dolan i Svensk Filmdatabas 
(da) Xavier Dolan på Filmdatabasen 
(da) Xavier Dolan på Scope 
(fr) Xavier Dolan på Allociné 
(en) Xavier Dolan på AllMovie 
(en) Xavier Dolan hos Turner Classic Movies 
(en) Xavier Dolan hos The Movie Database
Jakten på Mauritius

Jakten på Mauritius er en norsk drama- og familieserie, som ble sendt på NRK i 1995.


== Handling ==
Elleveåringen Ole-Bastian, som bor på Aker Brygge, ser fram til en rolig byferie hos tante Siri på Frogner. Tanta har imidlertid andre planer. Hun vil heller ta 13:25-toget fra jernbanestasjonen og la skjebnen bestemme resten. Det blir opera, tango, kidnapping, biljakt, snille bestemødre, sleipe skurker, iskrem og jakt på en brun konvolutt.


== Medvirkende ==
Wenche Kvamme - Tante Siri
John Aanund Jørgensen - Ole-Bastian
Nils Ole Oftebro - Victor
Åsleik Engmark - Basil
Laila Goody - Elisabeth
Trond Brænne, Mari Maurstad - Papegøyene (stemmer)
Liv Thorsen - Bestemor
Sverre Bentzen - Politifullmektig Gren
Sandra Michelle Romano - Nsuma
Svein Wickstrøm - Konduktør
Peter Hodges - Mr. Davis
Lasse Lindtner, Anne Marie Ottersen - Ole-Bastians foreldre (stemmer)
Marika Enstad - Servitør
Vibeke Falk - Kvinne på flyplassen
Morten Andresen - Politimann
Eirik Skaar - Politiaspirant


== Referanser ==


== Eksterne lenker ==
(en) Jakten på Mauritius på Internet Movie Database 
(no) Jakten på Mauritius på NRK TV
Cerylinae

Cerylinae (ikke navngitt på norsk) er den største av tre underfamilier i isfuglfamilien (Alcedinidae), som er en av seks familier i ordenen råkefugler (Coraciformes). 
Cerylinae regnes å ha oppstått i Den gamle verden fra Halcyoninae, gruppen med de mest primitive isfuglene.


== Slekter og arter ==
Cerylinae inkluderer 9 arter i 3 slekter. Listen nedenfor er i systematisk orden og i henhold til HBW Alive. Alle norske artsnavn er i henhold til Norsk Ornitologisk Forening.
Megaceryle Kaup, 1848, (4 arter), utbredt i Afrika, Asia og Amerika, tropiske og subtropiske arter
Kaskadeisfugl, Megaceryle lugubris
Kjempeisfugl, Megaceryle maxima
Ringisfugl, Megaceryle torquata
Belteisfugl, Megaceryle alcyon
Ceryle Boie, 1828, (1 art), utbredt i Den gamle verdens varme strøk nordover til Tyrkia og Kina
Terneisfugl, Ceryle rudis
Chloroceryle Kaup, 1848, (4 arter), utbredt i Amerika, tropiske arter med grønn fjærdrakt
Amazonisfugl, Chloroceryle amazona
Bronseisfugl, Chloroceryle aenea
Grønnisfugl, Chloroceryle americana
Olivenisfugl, Chloroceryle inda


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Woodall, Peter (2001). Family Alcedinidae (Kingfishers). In del Hoyo, Josep; Elliott, Andrew; Sargatal, Jordi. Handbook of the Birds of the World. Volume 6: «Mousebirds to Hornbills», 2001 ISBN 978-84-87334-30-6


== Referanser ==


== Eksterne lenker ==
(en) Cerylinae hos ITIS 
(en) Kategori:Cerylinae – bilder, video eller lyd på Wikimedia Commons 
(en) Cerylinae – galleri av bilder, video eller lyd på Wikimedia Commons 
Cerylinae – detaljert informasjon på Wikispecies